KKR અને રાજસ્થાન રૉયલ્સ અત્યારે ભલે ત્રીજા અને ચોથા ક્રમે હોય પણ તેમનું આ સ્થાન નક્કી નથી. બંનેના 12-12 પોઈન્ટ્સ છે અને પાંચમા ક્રમે રહેલી પંજાબ પાસે પણ આટલા જ પોઈન્ટ્સ છે. બીજી બાજુ મુંબઈ અને બેંગ્લોર 10-10 પોઈન્ટ્સ સાથે છઠ્ઠા અને સાતમા ક્રમે છે. હવે આ પાંચેય ટીમો પાસે બે-બે મેચો બાકી છે, અને જે ટીમ આ બંને મેચો સારા માર્જિનથી જીતી જશે તેને પ્લેઑફની ટિકિટ મળી જશે. જો કોઈ કારણોસર મેચ ટાઈ થાય અથવા પરિણામ ન નીકળી શકે તો રનરેટના આધારે નિર્ણય કરવામાં આવશે.